Damian de Allende (gebore te Kaapstad op 25 November 1991) is 'n Suid-Afrikaanse rugbyspeler wat vir die Stormers op senter of vleuel speel in die Superrugbyreeks. In 2012 het hy sy debuut gemaak vir die Westelike Provinsie in hul Vodacombekerwedstryd teen die Pampas XV. Hy speel drie wedstryde in die reeks en druk een drie. Hy is daarna ingesluit in die WP-groep vir die Curriebeker Premierliga. De Allende het ook die Ikey Tigers in die 2012 Varsitybeker verteenwoordig. In Augustus 2013 het hy 'n kontrak onderteken met die Westelike Provinsie en Stormers tot 2015. Op 16 Augustus 2014 het De Allende sy debuut vir die Springbokke in 'n toets teen Argentinië in Pretoria gemaak, op die ouderdom van 22 jaar. Hy was ook deel van Suid-Afrika se span tydens die Rugbywêreldbeker 2015 en die Rugbywêreldbeker 2019. "DHL Western Province vs Pampas XV". sarugby.net. Geargiveer vanaf die oorspronklike op 16 Januarie 2014. Besoek op 7 September 2012. "WP behou 'monster'; Force soek nóg jonges". Media24. Beeld. 15 Augustus 2013. Geargiveer vanaf die oorspronklike op 27 Desember 2013. Besoek op 16 Augustus 2013.